ΓΡΑΠΤΗ ΕΡΩΤΗΣΗ E-1512/02

υποβολή: Olivier Dupuis (NI) προς την Επιτροπή

(29 Μαΐου 2002)

Θέμα: Πολιτική και θεσμική κατάσταση στη Γεωργία

Στις 29 Απριλίου 2002 το Δικαστήριο της Τιφλίδας απαγόρευσε στην Ένωση Πολιτών τη Γεωργίας να συμμετάσχει στις πρώτες δημοτικές εκλογές που θα διεξαχθούν στις 2 Ιουνίου 2002. Αυτή η απόφαση ελήφθη με βάση αναφορά πουπέβαλαν τέσσερις πολίτες και χωρίς το δικαστήριο να ακούσει τουςπεύθυνους του κόμματος. Αυτή η απόφαση διαβιβάσθηκε στην Κεντρική Εκλογική Επιτροπή μόλις στις 3 Μαΐου, ενώ θα έπρεπε να είχε διαβιβασθεί πάραυτα, πράγμα που εμπόδισε τους ιθύνοντες του κόμματος να καταθέσουν προσφυγή ενώπιον αυτής της αρχής πριν τις 7 Μαΐου που ήταν η προθεσμία για τηνποβολή τωνποψηφιοτήτων για τις εκλογές. Ακόμη χειρότερα, το Ανώτατο Δικαστήριο ενώπιον του οποίου ο κ. Zurab Zhvania, ηγέτης της Ένωσης Πολιτών της Γεωργίας, είχε καταθέσει προσφυγή, σκοπίμως παρέτεινε τις διαδικασίες του παρεμποδίζοντας κατ' αυτόν τον τρόπο οριστικά τηνποβολή των εκλογικών συνδυασμών εντός των ταχθεισών προθεσμιών. Επιπλέον, η Κεντρική Εκλογική Επιτροπή ακύρωσε το άρθρο του εκλογικού νόμου που προβλέπει την παρουσία των εκπροσώπων των διαφόρων κομμάτων στις εκλογικές επιτροπές των διαφόρων διοικητικών περιφερειών. Τέλος, τα μέλη της Ένωσης Πολιτών της Γεωργίας στην Κεντρική Εκλογική Επιτροπή έγιναν αντικείμενο διαφόρων απειλών και εκφοβισμών.

Ποιες είναι οι πολιτικές πρωτοβουλίες και ποια είναι τα διπλωματικά διαβήματα που ανέλαβε ή σκοπεύει να αναλάβει η Επιτροπή πριν τη διεξαγωγή των εκλογών της 2ας Ιουνίου ώστε οι αρχές της Γεωργίας να επανεξετάσουν αυτή την πολύ σοβαρή απόφαση και να εγγυηθούν τον πλήρη σεβασμό των ισχυόντων εκλογικών νόμων· Γενικότερα, δεν θεωρεί η Επιτροπή ότι είναι πλέον καιρός η Ένωση να περάσει από τη σποραδική καταγγελία της διαφθοράς στην εκπόνηση μιας πολιτικής που θα βασίζεται στον καθορισμό μιας σαφούς προοπτικής προσχώρησης της Γεωργίας στην ΕΕ στην οποία θα βασισθεί μια φιλόδοξη πολιτική μεταρρυθμίσεων της χώρας·

Απάντηση του κ. Patten εξ ονόματος της Επιτροπής

(25 Ιουνίου 2002)

Η Επιτροπή συμμερίζεται τις ανησυχίες αυτές σχετικά με την ανεπαρκή πρόοδο στο θέμα της δημοκρατικής μεταρρύθμισης στη Γεωργία. Ο τρόπος με τον οποίο διεξήχθησαν οι τοπικές εκλογές στις 2 Ιουνίου του 2002 αποτελεί ανησυχητική επιβεβαίωση ενός μακροχρόνιου προβλήματος. Συγκεκριμένα, ήταν απογοητευτικό το ότι οι δεσμεύσεις για την εισαγωγή εκλογικών μεταρρυθμίσεων, ύστερα από τις προεδρικές εκλογές του 2000, δεν τηρήθηκαν.

Η Επιτροπή εκμεταλλεύεται κάθε δυνατή ευκαιρία για να εκφράσει τις ανησυχίες της στις αρχές της Γεωργίας, συμπεριλαμβανομένου του πλαισίου της συμφωνίας εταιρικής σχέσης και συνεργασίας. Η τελευταία ευκαιρία ήταν κατά τη διάρκεια της επίσκεψης του προέδρου Shevardnadze στις Βρυξέλλες το Μάρτιο του τρέχοντος έτους. Η Επιτροπή θα επαναλάβει τα προαναφερόμενα διαβήματα με την ευκαιρία της επόμενης σύγκλισης της επιτροπής συνεργασίας ΕΕ-Γεωργίας στις 26 Ιουνίου 2002 που θα προετοιμάσει το επόμενο Συμβούλιο συνεργασίας ΕΕ-Γεωργίας την 1η Οκτωβρίου 2002.

Η Επιτροπή είχε ήδη(1) την ευκαιρία να εξηγήσει τους λόγους για τους οποίους θεωρεί ότι δενπάρχει ρεαλιστική προοπτική όσον αφορά την προσχώρηση της Γεωργίας στην ΕΕπό τις παρούσες συνθήκες. Η προτεραιότητα σήμερα πρέπει να είναι η επίλυση των δύο εσωτερικών διαμαχών, η εφαρμογή της ημερήσιας διάταξης της μεταρρύθμισης καθώς και η μεγιστοποίηση του δυναμικού που προσφέρει η συμφωνία εταιρικής σχέσης και συνεργασίας. Η Επιτροπή θα εξακολουθήσει ναποστηρίζει τη Γεωργία μέσω προγραμμάτων συνεργασίας και παροχής ενίσχυσης καθώς και με πολιτικήποστήριξη.

(1) Απάντηση στην προφορική ερώτηση H-0372/02 του αξιότιμου βουλευτή, γραπτή απάντηση, Ιούνιος 2002.